
«Қонаев қаласы мәслихатының аппараты» ММ
сыбайлас жемқорлық тәуекелдеріне ішкі талдау жүргізу нәтижелері туралы талдамалық анықтама

Қонаев қ.                                                                           2025 жылғы 31 желтоқсан


«Қонаев қаласы мәслихатының аппараты» мемлекеттік мекемесінің (бұдан әрі – Аппарат) қызметіндегі сыбайлас жемқорлық тәуекелдеріне ішкі талдау жүргізілді.
Сыбайлас жемқорлық тәуекелдеріне ішкі талдау жүргізудің талданатын кезеңі: 2025 жылғы қаңтардан желтоқсанға дейін (қоса алғанда). Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес 2025 жылғы 29 желтоқсан мен 2025 жылғы 31 желтоқсан аралығында жүргізілді.
Сыбайлас жемқорлық тәуекелдерін ішкі талдау келесі бағыттар бойынша жүзеге асырылды:
аппарат қызметіне қатысты нормативтік құқықтық актілерде сыбайлас жемқорлық тәуекелдерін анықтау;
аппараттың ұйымдастыру-басқару қызметінде сыбайлас жемқорлық тәуекелдерін анықтау.

1.  Аппарат қызметіне қатысты нормативтік құқықтық актілерде сыбайлас жемқорлық тәуекелдерін анықтау.

Аппараттың қызметі «Қонаев қаласы мәслихатының аппараты» мемлекеттік мекемесі туралы ереженің негізінде жүзеге асырылады.
Құзырет мәселелері бойынша мәслихат сессияларында қабылданатын шешімдер жергілікті өкілді органның актілері болып табылады.
2025 жылғы 1 қаңтардан бастап 2025 жылғы 31 желтоқсанға дейінгі кезеңде мәслихаттың 20 сессиясы өткізілді. Мәслихаттың 56 шешімі, оның ішінде 3 шешім әділет органдарында мемлекеттік тіркеуден өтті, ал 16 шешім Қазақстан Республикасының нормативтік құқықтық актілерінің эталондық бақылау банкіне жолданды.
Мәслихаттың нормативтік құқықтық шешімдерінің мониторингі «Құқықтық актілер туралы» Қазақстан Республикасы Заңының 50-бабына және Қазақстан Республикасы Әділет министрінің 2023 жылғы 11 шiлдедегi «Құқықтық мониторинг жүргізу қағидаларын бекіту туралы» № 471 бұйрығына сәйкес жүзеге асырылады. Мониторингтің нәтижесі актілер қолданыстағы заңнаманың нормаларына сәйкес келмеген жағдайда уақтылы шаралар қабылдау болып табылады. Мәслихаттың нормативтік құқықтық және құқықтық актілерінде сыбайлас жемқорлық тәуекелдері анықталған жоқ. 
«Құқықтық актілер туралы» Қазақстан Республикасының Заңына сәйкес мәслихат шешімдерінің әзірленген жобалары жария талқылау үшін «Ашық НҚА» порталында орналастырылады. Жеке кәсіпкерлік субъектілерінің мүдделерін қозғайтын шешімдердің жобалары бойынша қалалық қоғамдық кеңес, Атамекен кәсіпкерлер палатасы және облыстық срапатамалық кеңес қорытындылары бар.

2. Аппараттың ұйымдастыру-басқару қызметінде сыбайлас жемқорлық тәуекелдерін анықтау.

2.1. Персоналды басқару, оның ішінде сыбайлас жемқорлық тәуекелдеріне ұшыраған лауазымдарды айқындау:
Аппаратағы мемлекеттік қызметкерлердің штат саны 5 бірлікті құрайды. Есепті кезеңде бос лауазымдар болған жоқ.
Мемлекеттік қызметшілер өздерінің лауазымдық өкілеттіктерін орындау кезінде «Қазақстан Республикасының мемлекеттік қызметі туралы» Қазақстан Республикасының Заңына, Қазақстан Республикасының Еңбек кодексіне, Қазақстан Республикасы мемлекеттік қызметшілерінің Әдеп кодексіне сәйкес еңбек тәртібін, талаптары мен нормаларын сақтайды.
Аппараттың мемлекеттік қызметшілерінің лауазымдық нұсқаулықтарында олардың құқықтары мен міндеттері толық көрсетілген, қызметкерлердің міндеттерін қайталау фактілері жоқ.
2025 жылы 2 мемлекеттік қызметші біліктілікті арттыру курстарында, 1 мемлекеттік қызметші қайта даярлау курсын, сондай-ақ 5 қызметкер сертификаттар ала отырып, жасанды интеллект бойынша оқытудан өтті.
Барлық мемлекеттік қызметшілер мен олардың жұбайлары жыл сайын мемлекеттік кірістер органдарына кірістер туралы декларацияларды уақтылы ұсынады. 
Бұқаралық ақпарат құралдарының жүргізілген мониторингі аппараттың мемлекеттік қызметшілеріне қатысты теріс Жарияланымдар болмағанын көрсетті.
Аппарат қызметкерлерін сыбайлас жемқорлық құқық бұзушылықтар, тәртіптік жауаптылық, сондай-ақ мемлекеттік қызметке кір келтіретін теріс қылықтар жасағаны үшін жауапкершілікке тарту фактілері болған жоқ.
Аппаратта сыбайлас жемқорлық тәуекелдеріне ұшыраған лауазымдар анықталған жоқ.
Бұл бағытта сыбайлас жемқорлық тәуекелдері анықталған жоқ.
2.2. Мүдделер қақтығысын реттеу:
Туыстық байланысы бар не ерлі-зайыптылар болып табылатын Аппараттың мемлекеттік қызметшілері тығыз бағыныста не өзара іс-қимылда жұмыс істемейді, мүдделер қақтығысы анықталмаған.
Сыбайлас жемқорлық бұзушылықтардың туындау қаупі жоқ.
2.3. Мемлекеттік қызмет көрсету:
Аппарат мемлекеттік қызметтер көрсетпейді.
2.4. Рұқсат беру функцияларын іске асыру:
Аппарат рұқсат беру функцияларын атқармайды.
2.5. Бақылау-тексеру функцияларын іске асыру:
Аппарат бақылау функцияларын іске асырмайды.
2.6. Бюджет және қаржы қаражатын игеру және бөлу:
Бюджеттік және қаржылық қаражаттарды бөлу және игеру қолданыстағы заңнама талаптарын қатаң сақтай отырып жүзеге асырылады. Еңбекақы бойынша бюджетке төленетін салықтар уақтылы аударылады. Қазақстан Республикасының «Ақпаратқа қол жеткізу туралы» Заңына сәйкес шығыстар туралы ақпарат «Ашық бюджеттер» порталында орналастырылады.
Тауарларды (жұмыстарды, көрсетілетін қызметтерді) өткізу нәтижесінде ақшалай қаражаттың түсімдері мен шығыстары болған жоқ. Демеушілік және қайырымдылық көмектен қаражаттың түсімдері мен шығыстары болған жоқ.
Аппараттың бюджеттік бағдарламалары «Ашық бюджеттер» порталында орналастырылған.
Мемлекеттік сатып алулар бекітілген мемлекеттік сатып алулар жоспарына сәйкес жүзеге асырылады. Мемлекеттік сатып алуға пайдаланылатын қаражатты оңтайлы және тиімді жұмсау, сондай-ақ мемлекеттік сатып алу процесінің жариялылығы мен ашықтығы қағидаттары негізінде мемлекеттік сатып алулардың тиісінше жүргізілуі қамтамасыз етіледі.
Есепті кезеңде Аппараттың үздіксіз ағымдағы қызметін қамтамасыз ету үшін қажетті тауарларды, жұмыстарды және көрсетілетін қызметтерді сатып алуға 27 шарт жасалды.
Мемлекеттік сатып алулардың тиісінше жүргізілуі қамтамасыз етіледі, сыбайлас жемқорлық тәуекелдері анықталған жоқ.
2.7 Жеке және заңды тұлғалармен шарттар жасасу
2025 жыл ішінде заңды тұлғалармен 27 шарт жасалды, оның 27-сі орындалды. Бұзылған шарттар жоқ, бұзушылықтар анықталған жоқ.
2.8. Ақпараттық жүйелерді әзірлеу және пайдалану:
Аппарат ақпараттық жүйелер әзірлемейді.
Аппаратта мынадай ққпараттық жүйелер пайдаланылады: БҚА, МОИП, «Е-қызмет» АЖ, «Е-Otinish» АЖ, ЕШАЕБЖ, «Қазақстанның мемлекеттік мекемелеріне арналған бухгалтерия (1С-Кәсіпорын)» бағдарламасы 4.01-редакция, қаржылық есептілікті «е-Қаржы министрлігі» интеграцияланған автоматтандырылған ақпараттық жүйеге» орналастыру. «Ашық НҚА» және «Ашық бюджеттер» Ашық үкімет порталдарында, электрондық еңбек биржасында, МО ИРБП, ЭББ жеке кабинеттері бар.
2.9. Аппараттың ұйымдастыру-басқару қызметінен туындайтын өзге де мәселелер:
Прокурорлық қадағалау актілері түскен жоқ.
Есепті кезеңде мемлекеттік органға қатысты тексерулер жүргізілген жоқ.
Мәслихат төрағасының және депутаттардың азаматтарды қабылдау кестелері ақпараттық стендте және мәслихат сайтында жарияланған.
«Қонаев қаласы мәслихатының аппараты» мемлекеттік мекемесінің қызметінде сыбайлас жемқорлық тәуекелдеріне жүргізілген ішкі талдау нәтижелері бойынша сыбайлас жемқорлық тәуекелдері анықталған жоқ.


Аппарат басшысы                                                                               А. Такебаев




































«Қонаев қаласы мәслихатының аппараты» мемлекеттік мекемесінің 

«Қонаев қаласы мәслихатының аппараты» мемлекеттік мекемесінің сыбайлас жемқорлық тәуекелдерін ішкі талдау қорытындылары бойынша айқындалған сыбайлас жемқорлық тәуекелдеріне ұшыраған лауазымдардың тізбесі

